kasumurupan dening para dhalang, kadosta Bab II ngewrat Sejarah mekaripun pedhalangan gagrag Banyumas ingkang tundhonipun suka seserepan bab asal-usuling seni pedhalangan ing laladan Banyumas. Bab V dumugi Bab IX ngewrat katrangan warni-warni minangka jangkeping kawruh bab pakeliran. Pathokan punika kajawi minangka sarana mamrih manunggaling pedhalangan gagrag Banyumas ugi kaangkah sageda kangge tuntunaning para dhalang Banyumas supados saged nindakaken cak-cakaning pakeliran miturut cara ingkang baku. Kanthi mekaten para dhalang wau lajeng saged mangertos saestu ing bab Pedhalangan Gagrag Banyumas tuwin leregipun lajeng sami saged nggelaraken Pedhalangan Gagrag Banyumas kanthi gumathok. Ing nginggil sampun kaandharaken bilih naskah punika taksih dereng paja-paja jangkep utawi sampurna. Pramila taksih kedah dipun jangkepi. Miturut rancangan, naskah-naskah "Pathokan Pedhalangan Gagrag Banyumas" jilid II ugi badhe enggal kagarap, semanten ugi jilid III tuwin salajengipun, ingkang ngewrat seserepan maneka warni. minangka jangkeping isinipun naskah "Pathokan Pedhalangan Gagrag Banyumas" jilid I punika.